cyanic-selkie/wikianc huggingface dataset:
יודנראט
תעוד פעולותיהם של היודנראטים בפולין
במרץ 2016, בעקבות שיתוף פעולה בין ארכיון הג'וינט והארכיון היהודי בוורשה פורסם אוסף המכתבים עם הג'וינט באתר הארכיון של הג'וינט והוא נגיש לציבור. האוסף מונה אלפי מכתבים. אוסף המכתבים עם ארגון היס"ס טרם פורסם לציבור.
תחמסון מצוי
תחמסון מצוי (שם מדעי: Nyctibius griseus) הוא מין של עוף טרופי ממשפחת התחמסוניים (Nyctibiidae) שבסדרת התחמסאים החי באמריקה הלטינית ואמריקה הדרומית. התחמסון ידוע בהסוואתו ודמיונו לגזע עץ מה שמציל אותו מטורפים.
מאפיינים
מצוי ביערות טרופיים וסוואנות מניקרגואה ועד צפון ארגנטינה ואורוגוואי ונפוץ ביותר בג'ונגלים של האמזונאס, אך מסתגל גם לאזורים חמים ויבשים יותר וכן לקרים מעט יותר.
אורכו 33–38 ס"מ והוא משתלב בצבעו וצורתו בענף עליו הוא יושב. המקור שלו חסר את הזיפים שיש לשאר התחמסים, אך הוא בעל עפעפיים גדולות העוזרות לו לסגור את עיניו הכתומות עזות, בשעת סכנה וגופו האפור-חום בצבעי קליפה נראה כחלק מהענף כך.
התחמסון הוא יצור ליילי שאיננו פעיל כל כך ביום. הנקבה מטילה בעונת הרבייה על ענף בדרך כלל ביצה אחת ולעיתים נדירות שתי ביצים.
בג"ץ נח - ההתאחדות הישראלית של הארגונים להגנת בע"ח נגד היועץ המשפטי לממשלה
רקע
פיטום אווזים הוא הליך חקלאי שמטרתו ייצור כבד מוגדל ושומני, שממנו מכינים את המאכל המכונה כבד אווז. הליך הפיטום מתחיל כאשר האווז מגיע למשקל של כ־4 ק"ג, וגילו 8–10 שבועות. במהלך הפיטום ניתן המזון לאווז בצורה כפויה, באמצעות הכנסת צינור לוושט, דחיסה בלחץ של מזון עשיר באנרגיה דרך הצינור, פעולה זו מבוצעת כמה פעמים ביום, כדי להביא לכך שהכבד יהיה שומני במיוחד. כמות המזון הניתנת באופן כפוי עולה בהרבה על הכמות הנדרשת לקיומו הרגיל של האווז. תקופת הפיטום נמשכת מספר שבועות, עד שהכבד מגיע לגודל האופטימלי. בשלב הסופי ממדיו של הכבד עולים במספר מונים על גודלו הטבעי. בשלבי הפיטום ניזון האווז אך ורק בצורה הכפויה, שתיית מים מתבצעת בדרך הטבעית. תהליך הפיטום פוגע אף בכושר התנועה וביציבות של האווזים, התהליך הוא פוגעני, פולשני וגורם לסבל.
בישראל פעלו בענף גידול האווזים כמאה משקים משפחתיים, ארבעים וחמישה מהם עסקו בפיטום עצמו וכל השאר ברבייה של האווזים. מדי שנה יוצרו בישראל מעל חמש מאות טון של כבד אווז לצריכה מקומית ולייצוא. המחזור השנתי של הענף הסתכם בעשרות מיליוני שקלים. נוסף על העוסקים בגידול היו מערכות נלוות של נותני שירותים, מכאן נובע שפרנסתן של מאות משפחות היו תלויות בענף חקלאי זה. הענף פעל בישראל כארבעים שנה. המגדלים השקיעו סכומי כסף גדולים בפיתוח ענף הפיטום. חלק מן ההשקעה מומן על ידי משרד החקלאות שתמך ועודד את פיתוחו של הענף.
קיימות פרקטיקות חקלאיות אחרות המעוררות שאלות דומות למשל גידול עגלים ("עגל חלב"), גידול תרנגולות מטילות ביצים, גידול תרנגולות למאכל, גידול בקר לחלב.
מטרת התקנות שהותקנו על ידי שר החקלאות היא למנוע סבל מהאווזים בתהליך הפיטום לשם ייצור כבד אווז.
חוק צער בעלי חיים אוסר על התעללות והתאכזרות של אדם כלפי בעל חיים בכל דרך.
הליכים קודמים
"נח" ההתאחדות הישראלית של הארגונים להגנת בע"ח היא ארגון הגג של הארגונים להגנה על בעלי החיים בישראל. עמותת "נח" הגישה עתירה קודמת בשנת 1999 וביקשה מבית המשפט לצוות על שר החקלאות להתקין תקנות, מכוח סמכותו לפי חוק צער בעלי חיים (הגנה על בעלי חיים), לאסור הזנה כפויה של אווזים. בעת שהעתירה הייתה תלויה בבית משפט הותקנו התקנות על ידי שר החקלאות, משכך, חזרה בה עמותת "נח" מעתירתה הקודמת על מנת להגיש עתירה חדשה, היא העתירה הנוכחית.
טענות הצדדים
עמותת "נח" ההתאחדות הישראלית של הארגונים להגנת בע"ח: מבקשת כי סעיף 2(א) לחוק צער בעלי חיים הקובע איסור כללי שלפיו "לא יענה אדם בעל חיים, לא יתאכזר אליו ולא יתעלל בו בדרך כלשהי" על כן הפרקטיקה של הזנה כפויה או הלעטה (פיטום) אווזים לשם ייצור כבד אווז היא בניגוד לחוק, והתקנות המתירות פרקטיקה חקלאית שאיננה מתיישבת עם הוראותיו של החוק בטלות. ההסדר שבתקנות אינו מעשי, אינו ניתן לאכיפה, ובפועל אינו נאכף.
היועץ המשפטי לממשלה, שר החקלאות, המועצה לענף הלול, החקלאים העוסקים בפיטום אווזים טענו כי:
1. הפרקטיקה של פיטום האווזים אינה בניגוד לחוק ועל כן אין לאסור אותה.
2. היה ותתקבל העתירה יביא הדבר לחיסולו של הענף החקלאי פיטום אווזים כולו.
3. פרקטיקת פיטום האווזים אינה מהווה התאכזרות לבעלי חיים והיא תואמת את הפרקטיקה הנהוגה במועצת אירופה והאיחוד האירופי.
4. מטרתן של התקנות - לצמצם את סבלם של האווזים במהלך פיטומם.
5. אין מקום שבית המשפט הגבוה לצדק יתערב בעניין זה.
הכרעת בית המשפט
העתירה נתקבלה ברוב דעות נגד דעתו של השופט אשר גרוניס. ההחלטה בדבר בטלות תקנות צער בעלי חיים, תשס"א-2001 הושעתה והפכה מוחלטת שנים מאוחר יותר. נקבע כי הוראות התקנות לעניין הליך פיטום האווזים בטלות, וכי הפרקטיקה של הלעטת האווזים על פי התקנות אסורה.
השופטת טובה שטרסברג-כהן והשופט אליעזר ריבלין בדעת רוב
החובה להגן על בעלי חיים מושרשת בדת היהודית, ומוטמעת בשיטת המשפט של ימינו מקדמת דנא. הצורך להגן על בעלי חיים מהווה חלק מן התרבות ומהתחושה הפנימית ערכית בדבר החובה והצורך להגן על כל אשר נברא עלי אדמות ורוח חיים באפו. "חברה נאורה נמדדת לא רק ביחסה לבני אדם אלא גם ביחסה לבעלי החיים".
קיימות מספר גישות בהגנה על בעלי חיים אך הגישה השולטת היא גישת הביניים המחפשת את נקודת האיזון בין ההגנה על בעלי החיים לבין צרכיו של האדם.
העקרונות המנחים את בית המשפט הם איזון בין זכותו של אדם המעוגנת בחוק יסוד לבין זכות אחרת, אם העקרונות והאינטרסים הם בעלי אופי ציבורי העשויים להצדיק פגיעה בזכות זו. מבחני התכלית והמידתיות לא נועדו רק לשם הכרעה בשאלה אם הפגיעה באינטרס ההגנה על בעלי חיים היא מוצדקת ועל-כן חוקית, אלא גם לשם הגדרת היקפו של האינטרס עצמו, נאמר: "סבל וייסורים העשויים לבוא בגדרי התעללות אינם התעללות אם נעשו לתכלית המשקפת ערך חברתי ראוי".
החוק מוציא מתחולתו המתת בעל חיים לצורכי מאכל אדם, כמו גם העובדה כי חיית המשק נדונה להמתה בסיום תהליך הגידול, אך אין הדבר מתיר כי חייה יהיו רצופי סבל. על כן היה צורך בכתיבת התקנות. הגישה הרווחת בישראל ובניו זילנד דומה לחקיקה האירופית בכך שאינה מתעלמת מן הצורך לספק הגנה ורווחה לחיות משק המטופלות בפרקטיקות חקלאיות.
אין מחלוקת כי ענף פיטום האווזים גורם סבל לאווזים, וכי הוא ענף חקלאי שתכליתו ליצור מזון לאדם. קיימות בעולם מדינות אשר נותנות משקל יתר לרווחת האווזים ואוסרות את הפרקטיקה, לעומת מדינות הנותנות משקל יתר לצורכי האדם ומתירות את הפרקטיקה.
פיטום האווזים לא נאסר בתקנות, אך נקבע בתקנות על איסור הפעלת מפטמת אווזים חדשה או הרחבת מפטמה קיימת. במגמה להתחשב ב"צורכי החקלאות" תוך קיום החובה להגן על בעלי החיים מכילות התקנות כללים שנועדו לאפשר פיטום אווזים מבלי שתהווה התעללות, האסורה על-פי סעיף 2(א) בחוק. התקנת התקנות נעשתה אפוא לצורך מציאת האיזון הראוי בין אינטרס ההגנה על בעלי החיים לבין "צורכי החקלאות", הנתפסים כצרכים הראויים להתחשבות.
השופטים סברו כי נפל פגם מהותי בתקנות שהתקין שר החקלאות ועל כן יש לבטלן. חקיקת משנה של שר אינה חסינה בפני ביקורת שיפוטית אף אם קיבלה אישור מהכנסת, אם חקיקת משנה סוטה באופן מהותי מהגשמת מטרתו של החוק.
קיימת חובת התייחסות למצב החדש שנוצר בעקבות ביטול התקנות ואיסור הפרקטיקה לפיטום אווזים ויש לתת זמן למשיבים לבחון מחדש את הנושא על כל היבטיו בטרם ייכנס הביטול לתוקפו. יש למנוע מצב שבו ייווצר "חלל חקיקתי" כתוצאה מביטול מידי של התקנות
תורת "הבטלות היחסית" או "התוצאה היחסית" משמשת ככלי של מדיניות משפטית שבו מפעיל בית המשפט "תוך התחשבות בנסיבותיו של המקרה הנתון ובחינת השלכותיהן האפשריות של ההכרעות החלופיות הבאות בחשבון – הכול במטרה להגיע, במידת האפשר, לתוצאה מעשית העושה צדק יחסי עם כלל הגורמים העלולים להיות מושפעים מן ההכרעה". בית-המשפט יכול להצהיר כי ההסדר או ההוראה יהיו בטלים ממועד מסוים בעתיד, כפי שבית המשפט יקבע, ועד אז ההסדר או ההוראה, אף שהם פגומים, יישארו על כנם ובתוקפם. הצהרה עתידית כזאת ניתנת, במקרים שהאיזון בין השיקולים השונים הכרוכים במקרה, ובהם השיקולים של שלטון החוק, טובת הציבור והנזק הצפוי לנוגעים בדבר, מוביל למסקנה כי ראוי שהמצב הקיים, אף שאינו חוקי, יימשך עוד פרק זמן מסוים, עד שיתוקן כנדרש. זהו אחד הביטויים של תורת הבטלות היחסית".
השופטים בחנו את ההיבטים הרבים והגיעו למסקנה כי יש לקבל את העתירה, הוראות התקנות לעניין הליך פיטום האווזים בטלות, וכי הפרקטיקה של הלעטת האווזים ע"פ התקנות אסורה, עם זאת ההחלטה בדבר בטלות התקנות ואיסור השימוש בפרקטיקה האמורה תושעה.
השופטים נתנו תקופת מעבר שבה ידרשו בעלי העניין לבחון את המדיניות הראויה בהתאם להתפתחות הענף בעולם ולעקוב אחרי פעילות הוועדה האירופית. אם הנושא יעלה שוב על הפרק, יאלץ המחוקק להתקין תקנות חדשות אשר יבטיחו שימוש באמצעים באופן שהסבל הנגרם לאווזים יופחת במידה משמעותית, ולגבש כללי פיקוח על תהליך הפיטום.
השופט א' גרוניס בדעת מיעוט
השופט גרוניס אינו מקבל את הטענה שפיטום אווזים הוא עינוי, התאכזרות או התעללות, בניגוד לסעיף 2(א) לחוק ואלו טיעוניו:
מטיעוניו אלה הסיק השופט כי הפרקטיקה של פיטום האווזים חוקית ויש לדחות את העתירה, והוא אינו מצטרף לדעת חבריו השופטים.
בעקבות פסק הדין
בעקבות ביטול התקנות ואיסור הפרקטיקה של פיטום אווזים נסגר הענף החקלאי לייצור כבד אווז בישראל. בתקופת המעבר היה על המחוקק לבחון מחדש את הנושא על כל היבטיו בטרם ייכנס הביטול לתוקפו.
בשנת 2008 פסק בית משפט השלום בחיפה גזר דין ראשון בישראל בעבירה פלילית על חוק צער בעלי חיים בשל פיטום אווזים.
בשנת 2013 אושר בקריאה טרומית בכנסת כי יאסר סחר בכבד שומני של אווזים שעברו פיטום והכוונה להרחיב לא רק את האיסור בפיטום אלה גם את המסחר והיבוא של כבד אווז אף אם פוטם מחוץ לישראל.
נורה פרנקל
ביוגרפיה
נורה פרנקל נולדה ב-1931 בשאנגחאי, סין.
אביה, ארנסט רובנפלד (1903–1997), היה סוכן בכיר בסוכנות הנסיעות הפריזאית ״אמריקן לויד״. היה לה סניף מרכזי בשאנגחאי ושם הוא עבד בשנים 1930–1936. אמה, מטילדה רובנפלד (1910–1992), נערה בת 19, נסעה בעקבותיו כדי להנשא לו. הם הגיעו לשאנגחאי באוניה מפריז דרך תעלת סואץ.
ב-1936 חזרה המשפחה לפריז, פרנקל הייתה אז בת חמש, באותה שנה נולד אחיה פרנק רובנפלד.
כשפרצה מלחמת העולם השנייה, ברחה המשפחה לפורטוגל ומשם האב ארגן להם נתיב מילוט לארצות הברית באנייה האחרונה שעוד הצליחה לצאת, זאת על פי סיפור העובר במשפחתה.
בשנים 1944–1953 למדה במסגרות הבאות: תיכון לאמנויות Music & Art בניו יורק, שנה ב-Cooper Union Art School וסיימה תואר ראשון בציור והדפס ב Smith College.
1953-1954 חיה שנה בפריז, פגשה שם את בעלה לעתיד אליעזר פרנקל, יחד הם טיילו בהולנד ספרד איטליה ואנגליה. חזרו לארצות הברית ונישאו. אליעזר פרנקל התחיל ללמוד אדריכלות בפראט ונורה עבדה, ציירה והציגה.
בשנת 1958 נולדה הבת תמר (פרנקל-שכנר, מעצבת) ובשנת 1960 עלתה המשפחה ארצה. בשנת 1962 נולדה הבת מירי (פרנקל-עשת, אמנית).
בשנים 1965–1967 יצרה סדרת ציורים בנושא לידה מוות ודמויות לכודות בקוביות.
מאמצע שנות השישים ובתחילת השבעים היא עיצבה מספר עיצובי טקסטיל עבור משכית ועבור מעצב האופנה ג'רי מליץ.
בשנות השבעים ציירה פחות ועסקה באריגה, ציור על גבי קוביות עץ, אך לא הפסיקה לרשום והשאירה אחריה הרבה מאוד ספרי סקיצות.
בשנת 1975 החלה ללמד ציור ורישום במחלקות האופנה והטקסטיל במכללת שנקר ברמת גן, ושנה מאוחר יותר נפרדה והתגרשה מבעלה אליעזר פרנקל.
בשנת 1983 שהתה שישה חודשים בפריז ב Cite International des Arts ולאחר מכן נסעה לניו מקסיקו, נפאל ויפן.
בשנת 1985 שהתה שנה בניו יורק ועבדה על סדרת רישומים גדולים, "מנהטן בחורף".
מעט מאוחר יותר, השתתפה בהפקת ספר אמן עם עבודות אלה (הוצאת A CommonPlace Book) עם מאמרים מאת: מאיר אגסי ולביאה שטרן ובשיתוף הצלמת גילה שרפשטיין. הספר יצא לאור לאחר מותה.
אודות יצירתה
יורם קניוק כתב על נורה פרנקל במאמר "נורה פרנקל או השכינה היא אמנות" את המילים הבאות: "נורה הייתה ציירת חשובה, מטובי האמנים שיצרו בארץ, אך בשל היותה "רק" ציירת, לא מיצגיסטית, לא שחקנית בצורתולוגיה, לא "אמנית" – היא לא הוערכה כיאות."
קניוק מוסיף ומתאר כיצד דבקה נורה בציור כאילו הייתה אשה מתפללת, כיצד ציירה בהתפעלות של ילדה.
״בדיעבד ניתן לומר שנורה פרנקל לא בגדה בתחושה הבסיסית שהנחתה אותה מהיום שבו עמדה על כך שעבורה, כציירת, המאפיינים הכנים, הישירים והנכונים ביותר כאמצעי ביטוי הם הקנבס, הצבע, הנייר, הרישום, הקרבה לאנושי הפיגורטיבי, חלל הפנים והחוץ. כל אלה הם הכלים שבאמצעותם היא מבטאת את מלוא הטווח החווייתי ואת הקוסמולוגיה האסתטית שלה באופן המדויק ביותר- וכתוצאה מכך, אלה הם הכלים המעצימים אותה כאדם וכאמן.״ (תרגמה מאנגלית: ליזי שגב)
עסק משפחתי
עסק משפחתי הוא עסק הנמצא בשליטתה של משפחה אחת. דוגמה לכך היא חנות בבעלותם ובהפעלתם של בני זוג או אחים, שאליה מצטרפים ברבות השנים גם ילדיהם, או משרד עורכי דין שניהולו עובר מדור לדור באותה משפחה. לעיתים עסק משפחתי הוא עסק קטן, המעסיק רק (או בעיקר) בני משפחה אחת, ולעיתים העסק מתרחב ומעסיק גם עובדים שאינם מבני המשפחה. בישראל, עסק משפחתי שבוחר להתאגד יכול בעת התאגדותו להירשם כחברה משפחתית לעניין מס הכנסה. בהקשרים שונים מתקיימת רגולציה מיוחדת ביחס לעסק משפחתי.
העסק המשפחתי כזירה רגשית
בני העסק המשפחתי, שזהותם האישית שזורה וטבועה בדנ"א המשפחתי, חווים תחושת אחדות ורכושנות משותפת. מחד חוויה זו מפתחת בקרבם תחושות הגאוה ואחריות הדדית, ומאידך היא גורמת לכל אחד מהם לחוש שיש לו זכויות ופריבילגיות. נוסף על כך, הפרט מפתח ציפיות כי שאר בני המשפחה האחרים, יפגינו עבודה קשה, מחויבות, נאמנות ומוטיבציה באופן שווה. כאשר קיים פער בין המציאות ובין הציפיות, עולות וצפות תחושות אכזבה, תסכול, ומרירות, אשר עלולות להוביל את הפרט לחוויה אינדיבידואלית של "כאוס רגשי". הכאוס הרגשי עלול להוביל גם לתשישות או שחיקה נפשית, אולם יש לו השפעה אברסיבית גם על המצב הבריאותי, מצב זה עלול להשפיע על רצונם של בני הדור הבא להמשיך לעבוד בקרבת המשפחה
הספרות העוסקת בעסקים משפחתיים מלמדת כי ישנו קשר רגשי של בני המשפחה לעסק כחלק מההיגיון של המרקם המשפחתי. תאורטיקנים וחוקרים מדגישים כי רגשות נתפסים כגורם שלילי אשר משפיע על השיקולים העסקיים הרציונליים. ההנחה היא כי כאשר במקום שיקולים רציונליים תפקוד העסק המשפחתי וניהולה מונחים ואף מוטים רגשית, רגשות מהווים גורם סיכון לקיומה של העסק. לאור זאת, נראה כי יש להפריד בין רגשות, בהיותם לא הגיוניים, מעסק המקצועי
ריבוי הזהויות והתפקידים עמו נאלצים אנשי עסקים משפחתיים להתמודד באופן קבוע, מוביל לעיתים לתחושת כאוס רגשי בשל התנגשויות וקונפליקטים בין הצרכים והשיקולים הרגשיים ובין שיקולים הרציונליים העסקיים. בשעות חיוניות,או לנוכח אירועים קריטיים, שתיים או יותר מזהויות אלה עשויות להימצא בחוסר התאמה ואף להתנגש. במצב זה השילוב של מערכות משפחתיות ועסקיות מעצים את הדיסוננס הרגשי שחווה הפרט, אשר שרוי בקונפליקט בין מחויבויותיו הרגשיות למשפחה ולערכים המשפחתיים, ובין נאמנותו לקבוצה ואחריותו כבעל החברה או כמי שממלא בה תפקיד בכיר. במצב זה רגשות חיוביים שמקורם בהקשר המשפחתי-ביולוגי כמו "אהבה" ו"תשוקה" נחווים במקביל לרגשות שליליים כשנאה, וכעס אשר מתעוררים בעקבות החלטות המתקבלות במישור העסקי והכלכלי. הדיסוננס רגשי אינו פשוט ליישוב, ולא ברור כיצד ובאיזו מידה ניתן ליישוב את הכאוס הרגשי הנלווה,.
לעיתים קרובות, אינדיבידואלים המשתייכים לדור המייסדים, כמו דורות ההמשך, רואים בעסק המשפחתי כאחד מחלקי העצמי שלהם בדומה למחשבות, רגשות ומילים, כך שהעסק הופך הרחבה של העצמי. הללו חשים תחושת "אחדות" חזקה עם העסק המשפחתי אשר מעניק להם תחושת משמעות, עצמאות והשג, כך שתחושות של שמחה, גאווה ונאמנות מתווספות לרגשות של אחריות, ותחושת שיתוף בנטל, 2001. כתוצאה מהזדהותם החזקה עם החברה והיותם בני אותו תא משפחתי לעיתים קרובות הם אינם מוכנים לעזוב את החברה או למכור אותה. בהתאם להאריס וסאטון עזיבת החברה מהווה למעשה נטישת המשפחה. התוצאה היא אובדן של הזירה חברתית מרכזית בה בילה בן המשפחה כל חייו. חוויה זו טעונה רגשית ומעוררת בעקבותיה לרגשות אבל, כעס, דיכאון, צער ופחד מהלא נודע, העתיד והמעורפל. לעזוב את העסק המשפחתי מצטייר כחוסר יכולת, ומפרים את זהותו של בן העסק המשפחתי.
ג'ון גלניסטר
ג'ון גלניסטר (באנגלית: John Glenister; נולד ב-12 באוקטובר 1932) הוא במאי טלוויזיה אנגלי. הוא ביים בין השאר את הסדרה "שש נשותיו של הנרי השמיני", מיני-סדרה "אמה", "רמפול", "Play For Today", "קזנובה", סרט ביוגרפי מאת דניס פוטר משנת 1971, "A Touch of Frost", המחזה "On Your Way, Riley" מאת אלן פלייטר, "הטי ויינת'רופ חוקרת" וסדרת הדרמה קומית "A Bit of a Do".
גלנסיטר הוא אביהם של השחקנים פיליפ גלניסטר ורוברט גלניסטר.
ליסטרין
ליסטרין (באנגלית: Listerine) הוא מותג של מוצרים לחיטוי הפה, שנוסד בסוף המאה ה-19. בבעלות ג'ונסון אנד ג'ונסון.
היסטוריה
בהשראת רעיונותיו של לואי פסטר, ובעקבותיו רעיונותיו של ג'וזף ליסטר שהראה בשנת 1865 כי השימוש בחומצה קרבולית יפחית באופן משמעותי את שיעורי הזיהום לאחר ניתוח, פיתח כימאי מסנט לואיס בשם ג'וזף לורנס נוסחה מבוססת אלכוהול לחיטוי כירורגי והכתיר את נוזל החיטוי שלו בשם "ליסטרין" לכבודו של ג'וזף ליסטר.
בשנים הראשונות לאחר יצירת נוזל החיטוי דשדשו המכירות ולורנס נחל כישלון כלכלי. שותף שנכנס לחברה בסוף המאה ה-19 קידם את הנוזל בקרב רופאי שיניים כטיפול אוראלי, ובשנת 1914 היה "ליסטרין" למי הפה הראשונים שנמכרו בחנויות בארצות הברית. בקמפיין שיווק אגרסיבי העלתה החברה למודעות ציבורית את נושא ריח הפה והעצימה אותו בעזרת קביעת המונח ״באשת״ (הליטוסיס, כך צוין באתר החברה), כדי לקדם את שיווק מי הפה שלה. הכנסות החברה גדלו בשבע שנים, מ-115,000 דולר ללמעלה מ-8 מיליון דולר.
בשנת 2000 נרכשה החברה בידי תאגיד פייזר, ובסוף דצמבר 2006 נמכרה היחידה בפייזר שעסקה במוצרים אלו לג'ונסון אנד ג'ונסון.
עונת 1986/1987 בלה ליגה
עונת 1986/1987 הייתה העונה ה-56 של לה ליגה שהיא הליגה הספרדית הבכירה בכדורגל. העונה החלה ב-30 באוגוסט 1986 והסתיימה ב-21 ביוני 1987.
הליגה כללה 18 קבוצות. בשלב ראשון הקבוצות נפגשו פעמיים. לאחר השלב הראשון הקבוצות חולקו ל-3 בתים: הבית העליון (משחקי אליפות), בית ביניים והבית התחתון (משחקי הירידה). גם בשלב זה הקבוצות נפגשו פעמיים. הנקודות של השלב הראשון נשמרו. הקבוצות שזכו ב-3 מקומות אחרונים בבית התחתון היו אמורות לרדת לליגת משנה. אומנם, במהלך העונה הוחלט על הרחבת הליגה ולכן לליגת משנה ירדה רק קבוצה בודדת. לקביעת הקבוצה היורדת נערך פליי-אוף בין 3 הקבוצות האחרונות בבית התחתון.
מליגת המשנה עלו סבאדל, מיורקה, וריאל מורסיה.
ריאל מדריד זכתה בתואר וזאת בפעם ה-22 בתולדות המועדון. הסופר קאפ הספרדי לא הוענק.
ראסינג סנטנדר ירדה לליגת משנה בסוף העונה.
כדורגלנים מצטיינים
"פרס פיצ'צ'י" למלך השערים של העונה הוענק: הוגו סאנצ'ס, ריאל מדריד, שכבש 34 שערים ב-41 משחקים. הוא זכה בתואר בפעם השלישית ברציפות.
"פרס זאמורה" לשוער הטוב ביותר הוענק: אנדוני זוביזרטה, ברצלונה, שספג 29 שערים ב-43 משחקים.
פרס דון בלון הוענק על ידי העיתון דון בלון:
ג'ניס דיקנסון
ג'ניס דיקנסון (באנגלית: Janice Dickinson; נולדה ב-15 בפברואר 1955) היא דוגמנית וסוכנת אמנים אמריקאית.
ביוגרפיה
בתחילת שנות השבעים היא נסעה לעיר ניו יורק על מנת לדגמן לאחר שזכתה בתחרות "דוגמנית אופנת עלית" ובאותה תקופה בלונדיניות עם עיניים כחולות היו דומיננטיות בעולם האופנה. היא התגלתה על ידי צלם אופנה לאחר שחברתו לוריין בראקו אמרה שהיא אוהבת את איך שהיא נראית. היא דיגמנה תקופה בפריז ולאחר מכן שבה למולדתה. היא טוענת שהיא המציאה את הביטוי "סופרמודל" (דוגמנית על) זאת לאחר שמנהלה שם לב שהיא עובדת הרבה מאוד ובצורה אינטנסיבית אז הוא אמר לה "את לא סופרמן ואז היא ענתה לא "נכון, אני לא סופרמן, אני סופרמודל".
היא כיכבה על השערים של חשובי מגזיני האופנה ווג, קוסמופוליטן, מארי קלייר ופלייבוי.
בנוסף היא שימשה כפנים של חברות כמו רבלון והאש פאפיז.
ב-2003 היא החלה לשמש כשופטת בתוכנית הריאליטי המצליחה "הטופ מודל הבאה" ושם היא נודעה בקשיחותה כלפי המתמודדות בתחרות. היא השתתפה בתוכנית במשך ארבע עונות אך לא המשיכה לעונה החמישית וזאת לאחר שהפקת התוכנית לא הסכימה להעלות את משכורתה.
ב-2006 עלתה תוכנית הטלוויזיה "הסוכנות של ג'ניס דיקנסון" שעקבה אחר הקריירה החדשה של דיקנסון כסוכנת דוגמנות.
חיים אישיים
דיקנסון הייתה נשואה שלוש פעמים ולה בן מבעלה השני ועוד בת מבן זוגה לשעבר.
הילמן אימפ
הילמן אימפ (באנגלית: Hillman Imp; מכוּנה שדון) היא מכונית מיני בריטית שיוצרה בבריטניה על ידי "רוטאס" (Rootes) משנת 1963–1976. יוצרו כ-500,000 יחידות. בשנת 1964 נבחרה במקום השלישי למכונית השנה באירופה.
יצרנית הרכב "הילמן"
הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב -1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנה את Rootes וקנה את ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.
מתלי ה-"הילמן אימפ" הורכבו ברישיון בדגם המכונית החשמלית אנפילד 8000 שיוצרה בשנת 1973.
צבי הירש תאומים (חרסקוב)
הרב צבי הירש תאומים (תקצ"ה, 1835 - י"ט בסיוון תרמ"ו, 1886) היה רבה של העיר חרסקוב (חורוסטקוב) שבאוקראינה. נכדו של הרב צבי הירש תאומים רבה של קאליש, ונינו של הרב יעקב לורברבוים ("הגאון מליסא"). חיבר את שו"ת ארץ צבי.
ביוגרפיה
מתלמידיו: הרב אברהם צבי ברגמן, רבו של הכפר יאסי שבמרמורש. הרב והעסקן ר' יעקב יצחק תאומים מפשמישל (בנו של הרב אברהם תאומים ומביא ספרו 'חסד לאברהם' לבית הדפוס) ממייסדי אגודת ישראל ומנהיג התנועה בגליציה.
ספרו
ספרו שו"ת ארץ צבי יצא לאור בלבוב בשנת ה'תר"מ, 1880.
משפחתו
אחיו הם:
בית הספר הגבוה של המפלגה הנאצית
היסטוריה
הקמת בית הספר החלה בשנת 1939, עם פתיחת ספרייתו המרכזית. אלפרד באומלר מינה את הפילולוג ולטר גרותה לראש הספרייה. ב-29 בינואר 1940 קיבל רוזנברג הוראה מהיטלר להמשיך את עבודת ההכנה לפתיחת האוניברסיטה:
הפקולטה הראשונה של בית הספר, "המכון לחקר השאלה היהודית", נפתחה ב-26 במרץ 1941 בפרנקפורט. תוכניתו של רוזנברג הייתה להקים לפחות 11 יחידות של בית הספר במקומות שונים. בין אלה היו המכון להיסטוריה אינטלקטואלית הודו-גרמנית (במינכן), המכון לביולוגיה ומחקרי גזע (בשטוטגרט), המכון ללימודי דת (באולם), המכון ללימודים גרמאניים (בקיל), המכון ללימודי מושבות אידאולוגיות (בהמבורג), המכון לחקר הפולקלור הגרמני (במינסטר ובגראץ), המכון לחקר המזרח (בפראג), המכון ללימודים קלטיים (ברמהילד ) והמכון לחקר הגרמניות והגליקניזם (בשטרסבורג).
באוקטובר 1942 עברה הספרייה המרכזית של בית הספר מברלין לקרינתיה, שם שוכנו חלקים מהספרייה בטירת טנצנברג (Tanzenberg Castle) בסנקט וייט אן דר גלאן, מנזר אוליבטאני לשעבר.
גזל חומרים
כדי להשיג את המטרה שהציב היטלר ב-29 בינואר 1940, סרק כוח המשימה של רוזנברג בעזרת הגסטפו בספריות, ארכיונים, מבנים של הבונים החופשיים ומשרדי הכנסיות במערב אירופה הכבושה בחיפוש חומר רלוונטי לאוניברסיטה. ב-1 במרץ 1942 אישר היטלר לרוזנברג להחרים חומרים ואוצרות תרבות לבית הספר, כחלק מ"קרב רוחני שיטתי" נגד "יהודים, בונים חופשיים ומתנגדים לנאציונל-סוציאליזם". יותר מ-500,000 כרכים נתפסו ונשלחו לספרייה המרכזית, שם נותרו עד סיום המלחמה לשם העברה לקימזה.
Freue dich, erlöste Schar, רי"ב 30
Freue dich, erlöste Schar (בגרמנית: "צהלי מרעה פדוי") היא קנטטה דתית מאת יוהאן סבסטיאן באך. הקנטטה נכתבה במסגרת משרתו בלייפציג עבור יום הקדוש יוחנן המטביל וככל הנראה בוצעה לראשונה ב-24 או ב-27 ביוני 1738 או מאוחר יותר. עבור חג יוחנן נכתבו הקנטטות רי"ב 7 שחיבורה קדם בכעשור (1724) ובעלת אופי שונה בתכלית ו-רי"ב 167 (1723). כמו כן במהלך שירותו בלייפציג ככל הנראה, ניצח באך על ביצועים של קנטטות ויצירות דתיות פרי עטם של מלחינים שונים בשנים השונות במועד זה.
היסטוריה
מחזור התפילה והלימוד עבור יום יוחנן המטביל כולל את ובהם, ואת תיאור לידת יוחנן והבנדיקטוס בפרק הפתיחה של הבשורה על פי לוקאס.
כבר במשפט הפותח פרק הכורו ניתן לזהות הֶרְמֵז לנבואות השונות בספר ישעיהו ו. אף על פי כן למעט הכוראל שמילותיו שאולות מהבית השלישי בהמנון מאת יוהאן אולאריוס (Johann Olearius), מקור ליברית הקנטטה לוט בערפל, ויש שהציעו כי פיקנדר הוא המחבר האלמוני, וזאת בהמשך ישיר לחיבורו לברית הקנטטה החילונית רי"ב 30a(1737), שהולחנה עבור חנוכת בית של אציל מקומי, ועל פיה הלחין באך קנטטה זו.
מבנה
הקנטטה כתובה לסופרן, אלט, טנור, בס, מקהלה, שלש חצוצרות, טימפני, שני חליל, שני אבובים, אבוב אהבה, שני כינורות, ויולה ועוגב וקונטינואו. בקנטטה שנים עשר פרקים בסך הכל ואלה מתחלקים לשנים, החלק הראשון מבוצע לפני הטקס והשני בסיומו, מילות הפרק הפותח והפרק המסיים בעלות דמיון רב והן כתובות לאותה המנגינה, כמסגרת לקנטטה כולה.
חלק ראשון (לפני הטקס)
חלק שני (לאחר הטקס)
היבטים ביצירה
בקנטטה בעלת שני החלקים מספר פרקים כפול מזה של מרבית הקנטטות ולכן גם משכה ארוך יותר משמעותית. היא כוללת אריות לבס, לאלט ולסופרן, ולכן (בשל אורכה) ניתן למצוא בה תבניות שונות כמו למשל מבנה סוויטה בין האריות השונות כמו גם בחילופי הסולמות.
הכורו מלא חיוניות ופותח מיד בשירת המקהלה יחד עם נגינת התזמורת בקצב סינקופי השב להופיע באריה לאלט. הפרק כתוב ברה מז'ור, במשקל שני רבעים, והוא בין כתוב דה קאפו אך מכיל מבנה פנימי של רונדו, כשחלק A (תיבות 1 - 32) שב להופיע באמצע חלק B (תיבות 33 - 64), לתבנית כללית של A-B-A-B ודה קאפו. הפרק נטול מבוא, שלמעשה מגיע רק לאחר הפתיחה ב"עוצמה מלאה" בהצגת הנושא על ידי התזמורת בלבד. חלק B נוטה יותר לאינטימיות. בתיבה מספר ארבעים משתחרר הקונטרפונקט המקביל למדי בשירת המקהלה, ליצירת מרקמים מורכבים יותר בעיקר בין תפקיד הסופרן לאלט וליתר הקולות. כפי שמקובל בכתיבתו של באך המליסמות (מליסמה היא שירה תוך החזקת הברה אחת אך עם שינוי צלילים, כלומר שירת מנגינה על הברה אחת) הארוכות חוזרות מלוות כל פעם בהרמוניה שונה.
בחלק הראשון הרצ'יטטיבי כולם "יבשים". הרצ'יטטיב לבס כמקובל מלא שינויים הרמוניים דרמטיים, הוא פותח במינור היחסי למז'ור מפרק הפתיחה, סי מינור, יוצא וחוזר אליו בקטעי נגינה מסוימים של הקונטינואו, עד שבתיבה השמינית עובר לסולם סול מז'ור כפתרון. האריה לבס כתובה לכלי הקשת ולקו האורגן והקונטינואו. הסולם ממשיך כצפוי מהכנת הרצ'יטטיב בסול מז'ור. הפרק מאופיין במספר תבניות משולשות, החל במשקל שלש שמיניות ועבור במוטיב טריולות השב ומופיע בתפקידים השונים. האריה כתובה בצורה A-B-A ("צורת שיר" או פזמון חלקי), מהירה למדי ותוארה בין היתר כ"מטלטלת ומבריקה".
הרצ'יטטיב לאלט חוזר לסולם רה מז'ור וכתוב במשקל מרובע ויוצר ההכנה לאריה הבאה לאלט באופן הסיום שלו. האריה כתובה בלה מז'ור, גם כן במשקל מרובע, היא ריטורנלו בצורה בינארית ומאופיינת בניגודים כמו "שקט אחוז תזזית" וכפי שכבר צוין בקצב סינקופי. האריה נפתחת במבוא כלי (אינסטרומנטלית) ארוך לטרברסו לכלי הקשת ב"קון סורדינו" ולקונטינואו. היא נפתחת בקדמה ואחרי שמונה תיבות (להוציא הקדמה) ישנה חזרה, אז ממשיך המבוא הכלי בעוד תבנית זהה של קדמה, שמונה תיבות וחזרה. בתיבה 19 נכנס תפקיד האלט ובסיום דל סניו. מינצ'ם עומד על מבנה הגבוט המאפיין האריה על אף המשקל המצוין שאינו אופייני לריקוד זה.
לאריה לבס ולאריה לאלט מוטיב יסודי משותף: בעליה רה-סול-לה-סי (המקבילה בלט ל: מי-לה-סי-דו דיאז).
החלק האחד נחתם בכוראל היחידי בקנטטה בלה מז'ור, במשקל מרובע לכל התזמורות להוציא החצוצרות והטימפני.
החלק השני נפתח ברצ'יטטיב לבס מלווה (accompagnato) באבובים ובקונטינואו במי מינור, הרצ'יטטיב המלווה היחידי בקנטטה, ומהווה הכנה לאריה העוקבת גם כן לתפקיד הבס. האריה לבס חוזרת לסולם רה מז'ור, במשקל שני רבעים אף על פי שכתובה באחד חלקי שש-עשרה ואחד חלקי שלושים ושתים, וכתובה לאבוב ד'אמורה, כינור סולו, כלי קשת וקונטינואו. נפתחת במבוא כלי, בריטורנלו בקצב לומברדי (כלומר סינקופי) "אגרסיבי", בתיבה 23 נכנס תפקיד הבס בנושא (ריטורנלו) בו פתחו כלי הסולו. בתיבה 98 מוצג הקטע האמצעי באריה, אחרי שהקטע הראשון מסתיים, כאמור בתיבה 97. לכל אורך הקטע האמצעי, שזורים רעיונות מהקטע הראשון, ובתיבות 110 - 118 חוזר הריטורנלו הפותח ומכאן ואילך נשזר בקטע האמצעי המסיים במינור. האריה כתובה "דל סניו" ומסיימת בחזרה מהסומן (לא מהפתיחה אך מאותו הנושא) עד תיבה 97.
אחרי רצ'יטטיב יבש האריה לסופרן במי מינור, במשקל תשע שמיניות ובמבנה ג'יג מובהק (בהמשך למבנה הגבוט המוסתר באריה לאלט). הרצ'יטטיב לטנור כתוב "סקו" רובו למעט קישוט בתיבה שש ומסיים באדאג'יו בתיבות 12 – 14. אופיו מנוגד באופן מוחלט לפרק שאחריו, בעוד הוא איטי, מהורר, דרמטי, בעל מוטיב כרומטי המקובל בתיאורי הצליבה וסבל, וכמקובל ברצ'יטטיבי תזמורו אינטימי (טנור וקונטינואו בלבד).
הכורו החותם הקנטטה הוא למעשה הפרק הפותח רק למילים מעט שונות, צוהל ומתוזמר באופן עשיר ונפוח (ראו תיאור הכורו הפותח).
סילקבור (כדורגל)
עשורים ראשונים בליגות הנמוכות וטיפוס במעלה הליגות
מועדון הכדורגל סילקבור איטראטספנינג, נוסד ב-1917, ושיחק בליגות המחוזיות של יוטלנד בעשורים הראשונים להקמתו, עד שבשנת 1962 העפיל לליגה השלישית ברמה הארצית, בשנת 1966, העפיל המועדון לליגת המשנה הדנית, שם התבסס במשך מספר שנים. בשנת 1982, נוסדה חברת SIF Football Support A/S, חברה מקצועית שתפקידה היה להיות אחראית על הכדורגל המקצועי בסילקבור. מה שהביא לשיפור ביכולותיו של המועדון, ולעלייה לליגה הבכירה בסיום עונת 1987. השנתיים הראשונות לא היו מוצלחות במיוחד כשסילקבור מסיימת במקום ה-9 בעונת 1988 ובמקום ה-7 בעונת 1989 בליגה המונה עשר קבוצות.
המחצית הראשונה של שנות ה-90, התבססות בליגה הבכירה, אליפות 1994
בעונת 1990 הצליחה סילקבור לסיים במקום הרביעי בליגה מה שזיכה אותה בכרטיס לגביע האינטרטוטו של שנת 1991 שם הוגרלה לשחק בבית ד' עם האמרבי השוודית, אנרג'י קוטבוס הגרמנית ודוקלה באנסקה ביסטריצה הצ'כית. והיא סיימה מקום השני והמכובד בבית. בעונה לאחר מכן סיימה סילקבור במקום ה-9 בליגה והתמודדה בפלייאוף על הירידה לליגה השנייה. בשנתיים הבאות סיימה סילקבור במרכז הטבלה אך מגמת השיפור הייתה ניכרת ואת עונת 1992/1993 סיימה סילקבור במקום החמישי שזיכה אותה בהופעה נוספת בגביע האינטרטוטו של 1993, שם הוגרלה לבית ו' יחד עם פ.צ ציריך השווייצרית, סלובן ברטסילאבה הסלובקית, טירול אינסברוק האוסטרית, ובוכום הגרמנית, אך היא סיימה במקום האחרון בבית, עם שתי תוצאות תיקו ושני הפסדים ב-4 משחקים. גביע האינטרטוטו לא בישר את העונה הצפויה, לאחר שנים במרכז ובתחתית הטבלה הגיעה העונה ההיסטורית, עונת 1993/1994. את העונה הסדירה סיימה סילקבור במקום הראשון תוך שהיא מפסידה רק 2 מתוך 18 משחקים. בפלייאוף, סילקבור הפסידה מספר משחקים בחוץ, אבל אצטדיונה הביתי היה מבצר, בו ניצחה שישה מתוך שבעת משחקיה וספגה רק שער אחד. משחק אחד לסיום העונה יכלה סילקבור להבטיח את האליפות עם ניצחון בחוץ מול, פ.צ. קופנהגן. אוהדי סילקבור נהרו לאצטדיון הלאומי אצטדיון פארקן, שבקופנהגן הבירה, ועם 26,679 צופים היה זה משחק בו נשבר שיא הצופים למשחק של הסופרליגה הדנית. סילקבור אף עלתה ליתרון 1–0 אך בסופו של דבר המשחק הסתיים בתבוסה 1–4, שהעמיד את האליפות בסכנה כשקופנהגן עברה את סילקבור בנקודה, כשנותר רק משחק אחד לסיום העונה. במחזור האחרון פגשה סילקבור בבית את אולבורג בעוד קופנהגן יצאה למשחק חוץ באודנסה להתמודדות מול אודנסה בולקלוב המקומית. סילקבור עשתה את העבודה כשניצחה 2–0. למזלה קופנהגן מעדה הפסידה 2–3, ונתנה את האות לחגיגות האליפות ההיסטורית של סילקבור.
שנות ה-2000, זכייה בגביע ירידות ועליות ליגה
עונת 2000/2001 הייתה עונה טובה עבור סילקבור היא סיימה במקום השלישי בליגה ואף זכתה בגביע הדני לראשונה בהיסטוריה של המועדון, לאחר שניצחה בגמר את אקדמיסק בולקלוב בתוצאה 4–1. הזכייה בגביע זיכתה את סילקבור בכרטיס לשלב המוקדמות בגביע אופ"א בעונת 2001/2002, בו הפסידה פעמיים לריאל סרגוסה מספרד והודחה. גם בליגה התוצאות היו מרשימות פחות, הקבוצה סיימה במקום ה-11 בליגה ונשרה לליגת המשנה לאחר מעל לעשור בליגה הבכירה. עונה אחת בלבד בליגת המשנה הספיקה לסילקבור, ואת עונת 2003/2004 סיימה סילקבור עם אליפות ליגת המשנה, מה שהקנה לה כרטיס חזרה לסופרליגה. בשתי העונות הבאות סיימה סילקבור במקום השמיני בליגה אך בעונה שלאחר מכן עונת 2006/2007 סיימה סילקבור במקום האחרון בליגה וחזרה לליגת המשנה. שתי עונות הספיקו לסילקבור בליגת המשנה כדי לחזור לסופרליגה לקראת עונת 2009/2010, שמה שיחקה במשך 3 עונות בהן סיימה במרכז הטבלה, אך בעונה הרביעית עונת 2014/2015 שוב סיימה סילקבור במקום האחרון ושבה לליגת המשנה. לאחר עונה בליגת המשנה בה סיימה סילקבור במקום השני, היא שבה לליגה הבכירה לקראת עונת 2016/2017. הפעם לשתי עונות ובסיום עונת 2017/2018 שבה לליגת המשנה. את עונת 2018/2019 סיימה סילקבור עם אליפות ליגת המשנה, חזרה לליגה הבכירה אך את עונת 2019/2020 סיימה במקום האחרון בליגה וירדה פעם נוספת. את עונת 2020/2021 סיימה סילקבור המקום השני בליגת המשנה ושוב שבה לליגה הבכירה. עונת 2021/2022 הייתה עונה מרשימה עבור סילקבור, שהצליחה לסיים במקום השלישי בליגה ולזכות בכרטיס למוקדמות הליגה האירופית.
רחלי שלו
רחלי שלו (נולדה ב-15 באוקטובר 1981) היא סופרת ומאיירת ישראלית.
קורות חיים
שלו נולדה וגדלה בפתח תקווה. למדה באולפנת בנ"ע "צפירה" במושב צפריה. לאחר סיום לימודיה עשתה שירות לאומי של שנתיים בכפר הילדים בכרמיאל. לאחר מכן עברה להתגורר בירושלים והחלה את לימודיה בתחום האיור. בשנת 2005 סיימה את לימודיה לתואר ראשון במסלול איור במחלקה לתקשורת חזותית בבצלאל. לאחר סיום לימודיה החלה לעבוד ככותבת ומאיירת במגוון תחומים, בין היתר גם לעיתונות. לרוב מאיירת בצבעי עיפרון וצובעת במחשב, אך עובדת גם בשילוב של טכניקות שונות, כמו מגזרות נייר, פסטלים ועוד.
איירה באופן קבוע למעלה מעשר שנים את הטור של אודטה שוורץ שפורסם בעיתון מעריב על בסיס שבועי. שלו עבדה כמאיירת קבועה בתחומים שונים גם בעיתונים ידיעות אחרונות, מוסף 7 ימים, כלכליסט, עכבר העיר, את, עלמה, טיים אאוט ומגזינים נוספים.
ב 2019 הפך טור הקומיקס האוטוביוגרפי שלה: האמא עם הפסים (טור קומיקס אוטוביוגרפי המתפרסם מדי שבוע במגזין התרבות והפנאי: מוצש של העיתון מקור ראשון) לספר שראה אור בהוצאת ידיעות ספרים. הספר מאגד בתוכו למעלה מ-200 טורים.
כיום בנוסף לאיור וכתיבה שלו גם מרצה בתחום האיור בבית הספר לעיצוב וחדשנות במסלול האקדמי המכללה למינהל, בראשון לציון.
נשואה לבועז שלו, אמא לארבעה, מתגוררת בפרדס חנה-כרכור.
הר הידידות הישראלית–פלסטינית
הר הידידות הישראלית–פלסטינית (באנגלית: The Mountain of Israeli-Palestinian Friendship) הוא פסגה בגובה 2770 מ' סמוך לרמת ברוס באנטארקטיקה. בשנת 2004 קיבלה פסגה זו את שמה מקבוצה של שמונה חברים, ארבעה יהודים-ישראלים וארבעה ערבים-פלסטינים, שהיו הראשונים שהעפילו אליה יחדיו והניפו עליה את דגלי ישראל ופלסטין.
רקע והכנות
את המשלחת הקים ארגון בשם "שוברים את הקרח". מייסד הארגון, נתנאל הסקל, רצה להוכיח שפלסטינים וישראלים יכולים לעבוד בצוותא על אף הבעיות בישראל.
המשלחת
המשלחת יצאה מפוארטו ויליאמס שבצ'ילה ב-1 בינואר 2004, על סיפון היאכטה חוצת-האוקיינוסים "פלאגיק אוסטרליס". היאכטה שייטה כ-960 ק"מ בתנאים קשים ומסוכנים, לרבות הקפת כף הורן.
על הפסגה, כרעו שלושת הגברים המוסלמים בתפילה, בפניהם לעבר מכה. הישראלים פתחו בקבוק שמפניה. זיאד דרוויש התרגש עד דמעות. הוא אמר: "הרגע הזה יפה כל כך, לראות ישראלים ופלסטינים עושים דבר כזה בצוותא. עם זאת, אינני יכול שלא לחשוב על הדברים המחרידים שאנו מעוללים זה לזה בבית." במרחק 13,000 ק"מ מבתיהם במזרח התיכון הכריזו חברי המשלחת את הצהרת הפסגה, שעליה הסכימו כל השמונה קודם לכן:
במשך ימים לפני הגיעם לפסגה, התווכחו הקבוצות בנושא ניסוח ההצהרה שישאו בהגיען לפסגה. בסופו של דבר, הסכימו החברים לדחות כל רמז לאלימות בהצהרה המשותפת.
על אף חילוקי דעות מרים בכל הנוגע לפוליטיקה של המזרח התיכון, התאחדו כל חברי המשלחת וסייעו איש לרעהו בקשיי הדרך.
גלב דונב
ביוגרפיה
גלב דונב נולד בסופיה. הוא רכש השכלה תיכונית במכללת חיל האוויר הבולגרי בדולנה מיטרופוליה ובהמשך רכש תוארי מוסמך אוניברסיטה בכלכלה באוניברסיטה לכלכלה לאומית ועולמית בסופיה תוך התמחות במנהל עסקים, ובמשפטים באוניברסיטת רוסה. בין השנים 2001–2007 הועסק כמומחה לניהול משברים במשרד העבודה ומדיניות ציבורית של בולגריה. בין השנים 2014–2016 כיהן כסגן שר העבודה ומדיניות ציבורית וב-2017 כיהן מספר חדשים כשר העבודה ומדיניות ציבורית בממשלת המעבר של אוגניאן גרג'יקוב. ממאי ועד דצמבר 2021 כיהן שוב כשר העבודה ומדיניות ציבורית, וסגן ראש הממשלה בממשלת המעבר של סטפן יאנב.
דונב מקורב לנשיא בולגריה רומן ראדב, ובין ינואר לאוגוסט 2022 כיהן כמזכירו של הנשיא לענייני מדיניות ציבורית ובריאות. באוגוסט 2022 מונה על ידי הנשיא לראש ממשלת מעבר, לאחר שממשלתו של קיריל פטקוב נפלה בהצבעת אי אמון בפרלמנט הבולגרי בשל חילוקי דעות קואליציוניים בסוגיית היחסים עם רוסיה על רקע הפלישה הרוסית לאוקראינה. הנשיא הכריז על בחירות כלליות באוקטובר 2022. ב-6 ביוני 2023 סיים את תפקידו כראש ממשלת המעבר עם השבעת ניקולאי דנקוב כראש ממשלת בולגריה.
דוד הורוויץ
הרב דוד הלוי איש הורוויץ (כ"ט בחשוון ה'תרכ"א – ז' בתשרי ה'תרצ"ה, 1860 – 1934) היה רב בגליציה אשר שימש כרבן של וסטניסלב אשר במערב אוקראינה של היום. מחבר ספר השו"ת "אמרי דוד". נודע גם בתמיכתו בתנועה הציונית ובמזרחי.
ביוגרפיה
דוד הלוי הורוויץ נולד בכ"ט בחשוון ה'תרכ"א (1860) ברוהאטין, גליציה, לאביו הרב אלעזר הורוויץ (ה'תקפ"ז – ז' בסיוון ה'תרכ"ט, 1869) שכיהן כרב העיירה. בהיותו כבן שמונה שנים נפטר אביו, והוא גדל בבית סבו, הרב משולם יששכר הורוויץ (מחבר "בר ליוואי") רבה של סטניסלב, והיה לתלמידו המובהק. הוא נינו של הרב אריה ליבוש הורוויץ, ששימש אף הוא ברבנות העיר. הרב אלעזר הורוויץ, אבי סבא רבה שלו, שימש רבה של זלוזיץ, והיה בנו של הרב יצחק הלוי הורוויץ רבה של המבורג.
קופה אמריקה 1993
תחרות הקופה אמריקה 1993 (1993 Campeonato Sudamericano Copa América), הוא גביע אליפות אמריקה הדרומית בכדורגל ה-36. הטורניר נערך באקוודור בין ה-15 ביוני ל-4 ביולי 1993, ואורגן על ידי התאחדות הכדורגל הדרום אמריקאית (CONMEBOL). בטורניר השתתפו נבחרות ו כנבחרות אורחות. נבחרת זכתה בטורניר בפעם ה-14 בתולדותיה, לאחר שגברה בגמר על מקסיקו בתוצאה 2-1, מצמד שערים של גבריאל בטיסטוטה.
דוד הורוויץ
ביוגרפיה
בשנת ה'תרמ"ח (1888~) החל לכהן כרבה של, מחוז טרנופול. בשנת ה'תרע"א נבחר לכהן כרבה של סטניסלב ברוב קולות, במקומו של קרובו הרב אריה לייבוש הורוביץ (מחבר "הרי בשמים"), כנגד מועמדותו של קרוב משפחתו הרב פנחס הורוויץ, רבה של ברודטשין. בחסותו נפתחה מחדש ישיבת "דברי תורה" בעיר; הוא העמיד בה תלמידים רבים, וכן סמך לרבנות רבנים. נודע כלמדן גדול ובעל כוח זיכרון יוצא מן הכלל בדייקנותו, ולצד זאת – באופן נדיר ביחס לרבני ארצו ודורו – בקי בתנ"ך ומפרשיו, דובר בשטף עברית וגרמנית (אותה למד אוטודידקטית מתוך מילון), ובעל ידע כללי רחב.
נודע כפוסק הלכה ומשיב מרכזי במדינתו. תשובותיו פורסמו בספר השו"ת "אמרי דוד" (בילגוריי ה'תרצ"ד), בהן עיסוק בשאלות העגונות שבעקבות מלחמת העולם הראשונה, ובהן נטייתו להקל. כתב שירים שונים בסגנון מקראי. לאחר מלחמת העולם חיבר ספר שירי מיוחד על תלאותיו ותלאות בני עדתו במהלך המלחמה, אשר אבד.
קופה אמריקה 1993
לראשונה בתולדות הטורניר, נבחרות ו כשלו שתיהן לסיים בין ארבע הראשונות. מצב זה חזר על עצמו פעם נוספת רק לאחר 22 שנים, בקופה אמריקה 2015.
דוד הורוויץ
ביוגרפיה
הרב הורוויץ היה אוהד מובהק של התנועה הציונית. הוא השתתף באספה הראשונה של תנועת המזרחי אחרי מלחמת העולם הראשונה נשא בה את נאום הפתיחה, ותמך בתנועה בכל הזדמנות. בשנת ה'תרפ"ט (1929) השתתף בקונגרס הציוני העולמי ה-16 בציריך, זאת חרף פניית האדמו"ר מגור אליו בבקשה שלא ישתתף בקונגרס. לצד זאת, בשובו מהקונגרס השתתף בכנסייה הגדולה של אגודת ישראל בווינה. בוועידת הרבנים בגליציה בלבוב, בשנת ה'תרפ"ח, הביע התנגדות להתרפסות בפני תכתיבי השלטונות. החל משנת ה'תרפ"א כיהן כנשיא קרן היסוד בעירו. בשנת ה'תרפ"ט נבחר לחבר מועצת הסוכנות היהודית. בשנת ה'תרפ"ה (1925) נאם לרגל פתיחת האוניברסיטה העברית בירושלים.
קופה אמריקה 1993
אצטדיונים
הטורניר שוחק בשבעה אצטדיונים, בשש ערים שונות. הגדול מביניהם, אצטדיון המונומנטל בגואיאקיל, אירח את משחק הגמר.
מלכי השערים
4 שערים 3 שערים
דוד הורוויץ
משפחתו
היה נשוי לבתו של הרב חיים באב"ד רבה של מיקולינצה. בנו הבכור הרב משה הורוויץ (ה'תרמ"א – ה'תש"ג) שימש במקומו כרבן של (ה'תרע"ב – ה'תרע"ד) והחל מתרצ"ד של סטניסלב. לצד למדנותו נודע כתומך בתנועה הציונית ונואם למענה, וכן כבעל ידע בהיסטוריה, פילוסופיה ומדעים מדויקים. היה הרב האחרון בסטניסלב, האחרון בנצר לשושלת ארוכת שנים של רבני משפחת הורוויץ בעיר, ונספה עם בני משפחתו בשואה.
בנים נוספים הם: הרב נחמן (ה'תרמ"ג – ה'תש"ג) ששימש כאב"ד קוזלוב, ליסיץ והאליץ'. נספה בשואה. הרב אפרים פישל (ה'תר"ן – ה'תש"ג), נישא ללאה רחל בתו של הרב אברהם יהושע השיל האדמו"ר מקופיטשניץ, שימש כאב"ד בליסיץ ונספה עם משפחתו בשואה. והרב אליהו ששימש כאב"ד בחודורוב.
Ready for Your Love
Ready for Your Love (בעברית: מוכן לאהבתך) הוא סינגל של הצמד הבריטי, גורגון סיטי, בשיתוף פעולה עם הזמר-יוצר הבריטי, MNEK. השיר יצא, על ידי חברות התקליטים וירג'ין EMI רקורדס ובלאק באטר רקורדס, ב-26 בינואר 2014, כסינגל השני מתוך אלבום האולפן הראשון של הצמד, Sirens. השיר נכתב על ידי גורגון סיטי ו-MNEK, והופק על ידי גורגון סיטי.
נכון לאוגוסט 2022, השיר הושמע למעלה מ-109 מיליון פעמים בספוטיפיי.
חיה סימון זבלודוף
חיה סימון זבלודוף (באנגלית: Chaya Simone Zabludoff; נולדה בשנת 1993), היא שחיינית ישראלית-אמריקאית, אלופת ישראל ושיאנית ישראל בשחייה.
ביוגרפיה
זבלודוף עלתה לישראל מארצות הברית בשנת 2015 והצטרפה לקבוצת הפועל דולפין נתניה, בהדרכתו של עדי ולפמן ואחר כך בהדרכתו של דימה רבינסקי. כיום, היא מתאמנת במכון וינגייט בהדכתם של לירן ועקנין, חנן גלעד ולאוניד קאופמן.
2016
באליפות ישראל שנערכה בווינגייט ביולי 2016 זכתה זבלודוף ב-6 מדליות 2 זהב, 3 כסף ו-1 ארד. מדליות זהב, במשחה שליחות 4x100 מטר חופשי בתוצאה של 3:53.64 דקות ובמשחה שליחות 4x200 מטר חופשי בתוצאה של 8:27.01 דקות. מדליות כסף, במשחה ל-50 מטר חופשי בשיא אישי חדש של 26.67 שניות, אחרי זוהר שיקלר (25.38 שניות) ולפני אניה גוסטומלסקי (27.03 שניות), שתיהן חברות אגודתה, במשחה ל-200 מטר חופשי בשיא אישי חדש של 2:03.83 דקות, אחרי אנדראה מורז (2:00.98 דקות) ולפני רוני בווה (2:04.90 דקות), שתיהן מהפועל ירושלים ובמשחה ל-400 מטר חופשי בשיא אישי חדש של 4:18.78 דקות, אחרי אנדראה מורז (4:17.57 דקות) ולפני רוני בווה (4:22.61 דקות). מדליית ארד, במשחה ל-100 מטר חופשי בתוצאה של 57.77 שניות, אחרי אנדראה מורז (55.40 שניות) וזוהר שיקלר (56.24 שניות).
שיאנית ישראל
שבוע לאחר מכן, בתחרות שנערכה באואירס, פורטוגל בסוף יולי 2016 זכתה זבלודוף ב-4 מדליות, 2 זהב ו-2 כסף. מדליות זהב, במשחה שליחות 4x100 מטר חופשי ביחד עם שחר מנחם, עדן פסקרה ומיכל ליברמן בתוצאה של 3:54.44 דקות ובמשחה שליחות 4x200 מטר חופשי ביחד עם שחר מנחם, עדן פסקרה ורוני בווה בשיא ישראלי חדש של 8:24.74 דקות. מדליות כסף, במשחה ל-100 מטר חופשי בשיא אישי חדש של 57.73 שניות ובמשחה ל-200 מטר חופשי בתוצאה של 2:04.97 דקות. נוסף לכך, היא סיימה במקום חמישי במשחה ל-800 מטר חופשי בשיא אישי חדש של 9:04.97 דקות.
באליפות ישראל (בריכת 25 מטר) שנערכה בדצמבר 2016 זכתה זבלודוף ב-5 מדליות, 3 זהב ו-2 כסף. מדליות זהב, במשחה ל-400 מטר חופשי בשיא אישי חדש של 4:10.60 דקות, לפני רוני בווה (4:16.59 דקות) ונטע שיף ממכבי פארק מים רעות (4:19.52 דקות), במשחה ל-800 מטר חופשי בשיא אישי חדש של 8:40.74 דקות ובמשחה שליחות 4x50 מטר חופשי בתוצאה של 1:43.56 דקות. מדליות כסף, במשחה ל-100 מטר חופשי בשיא אישי חדש של 55.26 שניות, אחרי אנדראה מורז (54.18 שניות) ולפני זוהר שיקלר (56.28 שניות) ובמשחה ל-200 מטר חופשי בשיא אישי חדש של 1:58.93 דקות, אחרי אנדראה מורז (1:58.01 דקות) ולפני שחר מנחם (2:00.69 דקות).
מסיב מרטין
מסיב מרטין (באנגלית: Martin Massif) הוא מסיב ברכס פורתוס בהרי הנסיך צ'ארלס באדמת מק. רוברטסון, שבאנטארקטיקה.
המסיב מתנשא לגובה של 1,534 מטרים מעל פני הים.
גילוי ומיפוי המסיב
המסיב מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.
מקור השם
המסיב נקרא על שמו של '''פ. ג'י. מרטין''' (P.J. Martin), קצין בתחנת מוסון בשנת 1964.
לקריאה נוספת
• R.J. Tingey, GEOLOGICAL WORK IN ANTARCTICA 1971, P 96
פרישת הדוכס והדוכסית מסאסקס
ב-8 בינואר 2020 הודיעו הנסיך הארי, דוכס סאסקס ומייגן, דוכסית סאסקס על החלטתם "לקחת צעד לאחור מחובותיהם כחברים 'בכירים' במשפחת המלוכה הבריטית", לחלק את חייהם בין הממלכה המאוחדת לצפון אמריקה, ולהפוך לעצמאיים כלכלית. האירוע כונה בשם מגזיט (Megxit), הלחם של המילים "מייגן" ו"יציאה" ("Exit"), שהוא גם משחק על המילה "ברקזיט" ("Brexit") שהתייחסה לפרישת הממלכה המאוחדת מהאיחוד האירופי. המושג הפך לטרנד מוביל ברשתות החברתיות ובאתרי החדשות, וסביבו נוצרו לא מעט ממים. הפרישה מסמלת את פרישתם המשוערת של הזוג מחלק מגינוני הטקס המלכותיים, כמו גם את תוכניותיהם לעצמאות, תחת המותג החדש, "סאסקס רויאל" (Sussex Royal).
בפברואר 2021 הסתיימה "תקופת ניסיון" שהציבו הזוג לפני הפיצול הרשמי ממשפחת המלוכה.
רקע
הצהובון "הסאן" היה הראשון שטבע את המושג "מגזיט" ב-9 בינואר 2020 על מנת לתאר את ההודעה המפתיעה של הזוג בנוגע להחלטתם. המושג הוא הלחם של המילים "מייגן" ו"יציאה" ("Exit"), בדומה למושג "ברקזיט". על פי ה"וושינגטון פוסט" ההודעה נמסרה לאחר הדלפה ל"סאן" לגבי הדיונים בין הזוג למשפחה המלכותית לגבי החלטתם. מספר ימים לאחר מכן הרחיבה התקשורת הבריטית בפרשנות לאירוע, וההערכות היו שהדוכסית היא הכוח המניע מאחורי ההודעה. ה-BBC ציין שמושג נוסף, "סאסקסיט" ("Sussexit"), החל גם הוא להתבסס ברשתות החברתיות, אך לא הגיע לרמת הפופולריות של "מגזיט" בתקשורת בכללה.
מושגים נוספים הוצעו, אך לא תפסו כמו "מגזיט". אחד המושגים היה "הצעד לאחור", שהוצע גם על ידי בני הזוג עצמם.
ההודעה אינה מהווה "התפטרות", מאחר שהדוכס אינו שליט, ואף אינו מוותר על תאריו (ובניגוד להתפטרות המלך אדוארד השמיני, הדוכס אינו מבקש שכר מלכותי). ניתוח מעמיק יותר של ההודעה המקורית, וכן הודעות המשך שפרסמו בני הזוג באתר החדש שיצרו, sussexroyal.com, הבהירו כי הדוכס והדוכסית אינם "מתפטרים" למעשה, ושימשיכו לקדם את מפעלי הצדקה המלכותיים שהם הפטרונים שלהם ולהשתתף בפעילויות מלכותיות, ושהשכר המלכותי של בני הזוג מהווה רק 5% מסך ההכנסות של השניים (דוכסות קורנוול שנמצאת בבעלותו הפרטית של הנסיך צ'ארלס מהווה את ה-95% הנותרים).
במשפחת המלוכה
על פי דיווחים שונים בני הזוג לא התייעצו עם המלכה לפני ההחלטה, והנסיך צ'ארלס "זעם". ביום שני, ה-13 בינואר, דיווחה רשת ITV שהמלכה הזעיקה כמה מבני המשפחה הבכירים ל"התייעצויות דחופות" בבית סאנדרינגהאם, שזכתה לכינוי "פסגת סאנדרינגהאם". הטיימס שיער שהשיחה תסתיים בהחלטה על "מגזיט קשה" או "מגזיט רך", ושפגישה מסוג זה של משפחת המלוכה היא חסרת תקדים. בעקבות הפגישה יצאה הצהרה מטעם המלכה לפיה "לאור דיונים יעילים" המשפחה החליטה לקבל "תקופת מעבר במסגרתה יגורו הסאסקסים בקנדה ובממלכה המאוחדת".
בבריטניה
סקר שערכה הממשלה הבריטית באמצעות אתר האינטרנט שלה, YouGov, העלה שלדעת שני שלישים מהציבור הזוג צריך להפסיק לקבל הקצבה מדוכסות קורנוול, המכסה 95% מההוצאות השנתיות של הזוג, בעוד שסקרים אחרים הראו שמספרים דומים תומכים בהפסקת התמיכה הפיננסית בזוג, והבעת מרמור מכך שהשניים לא התייעצו עם המלכה. מוזיאון מאדאם טוסו הזיז את פסליהם של הדוכס והדוכסית מאזור התצוגה של חברי המשפחה המלכותית לאזור נפרד.
נייג'ל פרג', מנהיג תנועת הברקזיט בפרלמנט הבריטי, תיאר את ההודעה כ"מכתב התפטרות" והצהיר כי הזוג לא יוכל להמשיך למלא את חובותיו כלפי המלכה, חבר העמים הבריטי וארגוני החסות שלהם כשהם מתגוררים בקנדה. האתר Leave.EU קיבל ביקורת על כך שהתייחס להארי בכינוי הגנאי המיזוגני "pussy-whipped".
בעולם
נשיא ארצות הברית, דונלד טראמפ, התייחס לאירועים באומרו "אני לא חושב שזה צריך היה לקרות למלכה".
בקנדה, שהיא ממלכת חבר העמים הבריטי ושם מתגוררת הדוכסית מאז פרוץ הפרשה, התקבלה הידיעה בעיקר באופן חיובי וראש ממשלת קנדה, ג'סטין טרודו, בירך את הזוג על החלטתם להתגורר בקנדה. סקר דעת קהל שנערך על ידי חברת פוסטמדיה העלה ש-61% מהקנדים היו רוצים שהנסיך הארי יהיה המושל הכללי של קנדה.
סאסקס רויאל
ההודעה הראשונה של בני הזוג התפרסמה ברשת אינסטגרם, והכילה קישור לאתר החדש שלהם, sussexroyal.com. יתר הפרסומים של בני הזוג לגבי הודעתם פורסמו באתר זה. את האתר בנה קנדי שהיה אחראי גם על האתר "The Tig" עבור מרקל ב-2017. העבודה על האתר הסתיימה במהלך חופשת חג המולד, כשהזוג שהה בקנדה.
לאחר ההודעה התפרסם כי הזוג הגיש בקשה לרשום את המושג "סאסקס רויאל" כסימן מסחרי לטובת שורה של מוצרים, כולל מוצרי ביגוד ומוצרים מודפסים, כשבמקביל התברר כי באיחוד האירופי נרשמה בקשה דומה על ידי אדם איטלקי. על פי החוק הבריטי למילה "רויאל" (מלכותי) ולסמלי הכתר השונים יש הגנה מיוחדת תחת חוקי סימני המסחר והקניין הרוחני של הממלכה המאוחדת. המלכה ביקשה לא להשתמש בסימן מסחרי זה, אחרת הזוג יהיה חשוף לתביעות. לכן שינו את שם המותג ואת קרן הצדקה ל"ארצ'וול" על שם בנם ארצ'י.
ה"טיימס" דיווח שמרקל חתמה על עסקה עם אולפני ההנפשה של וולט דיסני לפיה תדבב עבורם דמות מונפשת, וציין שההסדר מציע רמז לגבי חייהם העתידיים של בני הזוג שינצלו את מעמדם כידוענים על מנת לסייע למטרות שיבחרו. "הדיילי טלגרף" דיווח שבחודש אפריל 2020 ישיקו בני הזוג את "קרן סאסקס רויאל" שתיבנה על פי מודל של קרנות דומות כמו קרן אובמה, קרן קלינטון וקרן ביל ומלינדה גייטס.